Alexandra Schmitt
D Alexandra Schmitt (* 30. Jänner 1861 z Fryburg; † noch em Juuni 1938 waarschyyns z Berlin; au Alexandra Schmidt) isch e dytschi Schauspiileri gsii.

Lääbe 
D Schmitt isch us ere Theaterfamilie chuu un isch scho im Alter vu drei Joor uf dr Biini vum Stuegerter Hooftheater gstande, wu ire Vater Ooberspiillaiter gsii isch. Si isch derno mit ire Eltere an verschiideni anderi Spiiloort zooge, dodrunter Bremen un Königsberg.

Chuurz no dr Joorhundertwändi isch si uf Berlin chuu, wu si segs Joor lang am Staatstheater ufdrätten isch, derno am Dytsche Theater, Lessingtheater, Schillertheater un an dr Volksbiini. In dr 1910er Joor het si in dr Neechi vu Berlin iri aige chlaini Biini glaitet. Gaschtspiilraise hän si unter anderem uf Bromberg, Thorn un Magdeburg gfiert.

Dr Reschiseer Jürgen Fehling het si in ere Uffierig vu s Else Lasker-Schülers Die Wupper as Mutter Pius bsetzt. Bis 1935 isch d Alexandra Schmitt uf dr Biini gstande. Iri letscht Roll isch d Frigga in ere Uffierig vu Die Nibelungen am Dytsche Theater gsii.

Syter anne 1927 isch si au widerhoolt as Daarstelleri vu schwäär briefte Mietere uf dr Lyynwand z sääne gsii. Iri greescht Laischtig isch anne 1929 d Titelfiguur in s Piel Jutzis Mutter Krausens Fahrt ins Glück gsii, wu si us Verzwyyflig iber s perseenli un soziaal Eeläbd s Lääbe nimmt. Dr letscht Hiiwyys uf d Alexandra Schmitt, wu mer dervu waißt, stammt vum Juuni 1938.

Filmografy 
 1927: Pique Dame
 1927: Kleinstadtsünder
 1928: Hände hoch, hier Eddy Polo
 1928: Lotte
 1928: Unter der Laterne
 1928: Der Kampf ums Matterhorn
 1929: Das brennende Herz
 1929: Ich lebe für Dich
 1929: Tagebuch einer Kokotte
 1929: Der Ruf des Nordens
 1929: Frühlingsrauschen
 1929: Mutter Krausens Fahrt ins Glück
 1931: Ihre Majestät die Liebe
 1933: Flucht nach Nizza
 1934: Mutter und Kind

Weblink

Fueßnote 

Schauspiler
Person (Friburg im Brisgau)
Dütsche
Frau